Det er efterhånden ved at være en længere sag, men nu får I det meste af smørren.

Efter at have læst om YouSees bland selv kanaler, vælger jeg at tage til en Fona butik, for at købe produktet. Det viser sig så, at sælgeren jeg taler med, aldrig rigtig har hørt produktet og det tager derfor en time for at få lavet en forholdsvis simpel ændring i mit abonnement.
Da jeg kommer hjem, finder jeg ud af, at jeg faktisk er nødt til at have et kort til begge mine fjernsyn (det burde jeg selv have regnet ud). Derfor beslutter jeg mig for at købe et kort mere. Denne gang vælger jeg en TDC butik, da erfaringen fra Fona bestemt ikke var for god. Det viste sig dog, at TDCs medarbejdere ikke havde meget mere styr på sagerne, men det lykkedes dog for dem, at finde ud af, at de rent faktisk solgte produktet og jeg kom derfor hjem med endnu et kort.
Til min store skuffelse, viser det sig, at kortet ikke virker, og jeg ringer derfor for at fejlmelde dette. Jeg får af vide, at kortet skal opdateres og den venlige kundeservicemedarbejder jeg taler med, søger for at klare dette og forklarer at det virker 30 min senere. To timer senere virker det stadig ikke. Jeg ringer derfor igen og får af vide, at jeg var blevet fejlinformeret første gang - jeg skal vente helt op til 24 timer. Ærgerligt, men da fjernsynet ikke bliver brugt så tit, klarer jeg den nok..
To dage senere er der stadig ikke sket noget. Jeg ringer derfor for tredje gang og det lykkedes mig at få fat i en medarbejder, som faktisk løste problemet. Det viste sig at ekstrakortet ikke var blevet kodet rigtigt, men vi fik løst det i fællesskab.
På baggrund af mine oplevelser hos YouSees forhandlere, vælger jeg at skrive til YouSee og opfordre dem til at bruge flere penge på uddannelse af deres samarbejdspartnere, da det må være i YouSees interesse, at både TDC og Fona kender de produkter, som de sælger for YouSee. Det resulterer i, at jeg får krediteret 230 kr. på min regning, hvilket jo var fint for mig, men slet ikke hvad jeg henvendte mig for - men skidt med det, jeg takker da ikke nej til 230 kr.

Med bland selv produktet betyder det, at min mellempakke blev nedgraderet til en grundpakke og derfor sendte YouSee en teknikker ud for at ændre dette i boksen ude i vejen. Da jeg kommer hjem samme aften, viser det sig, at mit internet strejker og kun giver mig 3 Mbit i download, selvom jeg betaler for 100 Mbit. Jeg ringer derfor til YouSee for at fejlmelde dette og får af vide, at det nok er fordi teknikeren, som har nedgraderet min TV-pakke, har fået skuet lidt for meget på en knap, som har påvirket internetforbindelsen. Hun sender derfor en tekniker ud for at rette fejlen.
Teknikeren tager ud og kigger i boksen ved vejen efter weekenden og ringer til mig  efterfølgende og beder mig teste om det har virket. Første hastighedstest viser, det har hjulpet, men da jeg 5 min senere tester igen, er den langsomme hastighed tilbage igen. Derfor ringer jeg igen til YouSees kundeservice for at booke en ny tid til en tekniker. Da han skal ind i mit hus, er jeg nødt til at være hjemme på tidspunktet og tager derfor før hjem fra arbejde, så jeg kan lukke ham ind. Teknikeren kommer til den aftalte tid og efter at have fortalt ham det samme, som jeg fortalte kundeservicemedarbejderne, konstaterer teknikeren hurtigt, at det må være modemet, som er defekt. Han skifter modemet, laver en hastighedstest som igen viser et fint resultat og pakker sine ting og kører af sted. 5 minutter senere tester jeg selv igen og hastigheden er nu igen 3 Mbit. Jeg ringer med det samme til kundeservice og jeg forstår det som om, at teknikeren nok skal komme tilbage. Da han stadig ikke er kommet tilbage 1,5 time senere, ringer jeg igen til kundeservice. Medarbejderen oplyser, at sagen er lukket, men at hun lige vil undersøge, hvad hun kan gøre. Efter lidt ventetid i telefonen vender hun tilbage og oplyser, at teknikeren ikke kommer tilbage, da han ikke kan nå det, men at han vil ringe til mig - jeg venter stadig på det opkald...

Jeg har egentlig været fint tilfreds med YouSee, selvom der til tider har været lidt udfald på både TV og internet og på trods af, at det er en smule dyrt. Den seneste tid, har dog sat min tålmodighed på prøve. Teknik kan fejle og det har det tilsyneladende gjort en del i den sidste tid. Det er dog skuffende at problemet ikke bliver løst, når jeg er nødt til at tage fri for at få løst det.

Konklusionen må være, at det er en dum idé, at skifte til et andet YouSee produkt, når det gamle virker. Det er egentlig lidt komisk, når man som eksisterende kunde, kun kan få de nye "fordele" ved at skifte til et nyt produkt.

Update: Den 21/10-2015 kom vores internet endelig til at virke - den 23/10-2015 røg vores TV signal og vi har nu fået af vide, at vi skal have en tekniker på besøg igen, igen, igen... Min anmeldelse er ændret fra 2 til 1 stjerne.